ئەرەیاوناو ناوەندوو ئەرەیاونای و چاپەمەنیی هەپەگەی پێسنەن:
"سەرباروو ئانەی جمیەرەکەمان قەراروو مردنای چالاکییەکاش دابۍ و هێزەکاو گەریلایما بە پاو ئا قەراری جووڵیێوە، هجوومەکاو دەوڵەتوو تورکی ئەرەگیری نەمرڎۍ و هجوومەکیش پەی سەروو هەرێمەکاو پارێزنای مێدیای سەرەمڕۍ بێنۍ. سوپاو تورکی ئەرەگیری جە ٢١وو نیسانوو ٢٠٢٣ جە وەرنیشتوو زاپینە هجوومێوەش کەرد و چا هجوومەنە هامڕێما "ڤیان ئۊزگور"ە گەشمەرڎۍ بییە. هامڕا ڤیانە کە جەنگاوەرێوە سەرمەشقەو یەژاستاری بۍ، بە بەشداربییەی وێش سەروو خەتەو گیانبازیوە بە پەیوەسبییەی بە ڕابەر ئاپۊی و خەتەو گەشمەردا پەی گرڎوو ڕەفێقاش نموونۍ بۍ.
سەرەوەشی  جە بنەیانەی بەرێزوو  گرڎوو گەلی قوربانیدەروو مەخمووری و عەشرەتوو سپێرتی و گەلی وەڵاتپارێزنوو کورڎسانی کەرمۍ.
ئشناسنامێ: ڤیان ئۊزگور
نامۍ و دمانامێ: سەرکەفتن دەمیر
یاگۍ جەئەدابییەی: مەخموور
نامۍ ئەدێ- تاتەی: خاتون- سدیق
وەخت و شۊنەو گەشمەرڎەبییەی: ٢١وو نیسانوو ٢٠٢٣/ زاپ
ئشناسنامەو ئا گەریلایە ئاشکرا کریا، کە باگۊک-نە گەشمەرڎە بی
ڕۊو ١٣و ئایاری جە ئەرەیاوناێمانە ئاشکراما کەرڎەبۍ، کە جە مەیدانوو باگۊکینە ڕۊو ٢ۍ ئایاروو ٢٠٢٣ بەینوو دوژمنی و هێزەکامانە جەنگ ڕووەش دا و هامڕاما "باهۊز چیا" چا جەنگەنە گەشمەرڎە بی.
هامڕاما باهۊز بە ئازایەتی و پاگێرتەیرەی گەورەوە جە دژوو هجوومەکاو دوژمنی مرداوە و تا دماهەناسەش بە گیانبازی جەنگش کەرد و گەشمەرڎە بی. نوێنەرایەتیی خەتەو مڎرامانوو پارتەکەیماش کەرد و لوا ڕیزوو نەمراوە.
سەرەوەشی جە بنەیانەی بەنرخ و بەڕێزوو هامڕاما باهۊزی و گرڎوو گەلی وەڵاتپارێزنوو کورڎسانی کەرمۍ و قەرار مدەیمۍ، کە جە کۊشیایمانە یاڎوو ئادی بەزیندەیی بازمێوە.
زانیارییەکۍ لە بارەو ئشناسنامەو هامڕا "باهۊز چیا"یۊ:
ئشناسنامێ: باهۊز چیا
نامۍ و دمانامێ: ئەردال مارانگۊز
یاگۍ جەئەدابییەی: وان
نامۍ ئەدێ- تاتەی: ساڵیحە- زەمیرخان
وەخت و شۊنەو گەشمەرڎەبییەی: ٢ۍ ئایاروو ٢٠٢٣/ مێرڎین
س.ز
